**Mă strigă copilăria...**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încuiat-am sentimente-n ale inimii unghere

Ochii se-adâncesc în zare și clipesc străini și goi

Liturghia suferinței recitată-i cu durere

Umbrele divinității-și pierd conturul în noroi..

Mintea mea naște furtună.. mă lovesc mii de cuvinte

Sensul lor nu-l pot pricepe, am atâtea de făcut..

Nu mai simt cum trece clipa..nu mai sunt ca înainte

Simt cum se transformă-n mine viitorul în trecut!

Mă strigă copilăria sub o cetină de brad

Și îmi strâng în pumni speranța care sufletu'-mi aprinde

Peste zbaterile mele fulgi de nea cuminte cad

Haosul se stinge tainic sub suavele colinde!..

8.12.2017

Focșani.